Երբ թմրանյութ ես օգտագործում, աշխարհին նայում ես «վարդագույն քողի ներքո», խնդիրներիդ մասին պարզապես մոռանում ես: Դրանք չեն դադարում գոյություն ունենալ, բայց քեզ համար կորցնում են իրենց կարևորությունը: Թմրամոլությունը կարծես կախարդություն լինի, որը իրականությունդ պատրանքի է վերածում, փոխում է հոգեբանությունդ, մտածելակերպդ: Թմրանյութը խաբկանք է, իսկ այն հաճույքը, որ ստանում ես նրանից, սարսափելի մղձավանջի միայն սկիզբն է: